Lav et referat af nedenstående tekst:

Tekst:
Det er snart et år siden. Flytningen af Rubjerg Knude Fyr. Vi husker alle Murer-Kjeld med sin hvide kasket og sit store, sorte skæg. TV2 Nord dækkede begivenhederne intenst, og det kaster nu international anerkendelse af sig. Hædrende omtale Nyhedsdækningen af fyrflytningen d. 22. oktober 2019 har onsdag høstet anerkendelse ved den årlige Circom-prisuddeling i Frankrig. TV2 Nords dækning har fået anerkendelse af juryen i kategorien 'Europe'. Circom er en sammenslutning af europæiske, regionale public service TV-stationer. - Det er super flot, at vi med vores dækning på dagen kan gøre os bemærket blandt de absolut bedste indenfor branchen, siger chefredaktør på TV2 Nord Ingrid Buch. Det er i særdeleshed TV2 Nord-duoen bestående af Jesper Christiansen og Hans-Christian Lauritzen, der har stået for den redaktionelle planlægning og udførsel af dækningen. - Deres arbejde med både hovedpersonen Kjeld og selve fyrflytningen har jo gjort, at TV2 Nord på selve dagen, hvor fyret skulle flyttes, var langt foran andre medier, siger Ingrid Buch. Med hæderen følger et diplom og en tur til Galway i Irland, hvor circom i 2021 er planlagt til foråret. Her vil Jesper Christiansen og Hans-Christian Lauritzen deltage, så de kan modtage deres hæder og diplom på podiet. Også TV2 Nords søsterregion TV Midtvest i Holstebro har høstet både anerkendelse i dokumentar-kategorien for dokumentaren ' Børnechok på plejehjemmet ' samt en førsteplads i kategorien 'Minorities in society' med historien ' Det seje træk for Nicolai '. Afsnit 1: Kjeld Flytter Fyret Afsnit 2: Kjeld Flytter Fyret

Referat:
Under den årlige uddeling af Circom-priserne i Frankrig har TV2 Nord høstet anerkendelse for dækningen af flytningen af Rubjerg Knude Fyr.